[Resep] Gemmer- en koringbier | Maroela Media
Koring- en gemmerbier (Foto: Tannie Poppie kook weer)
Lewer 2 liter bier
“My man, Jan, het in ŉ steenkoolmyn gewerk,” skryf Tannie Poppie. “Hy het altyd die koringbier gevries en elke dag ŉ bottel werk toe gevat. My kinders het dit weer skool toe geneem wanneer hulle die dag buitemuurse aktiwiteite gehad het. Kweek ŉ plantjie en gebruik dit om meer koringbier te maak. Begin elke 5 weke met vars koringkorrels en 25 ml van die ou plantjie. Jy kan ook gemmerbier van die basiese koringbier-resep maak.”
250 ml heel koringkorrels
15 pitlose rosyne
2 liter louwarm water
Om die gemmerbier te maak
Gebruik al die bestanddele vir die koringbier behalwe die koringkorrels
5 ml jamaikagemmer (by apteke beskikbaar) of
5 ml suurlemoengeursel
Was die koringkorrels en week vir 24 uur in water. Dreineer.
Voeg die suiker, rosyne, kitsgis en water by. Roer goed.
Laat staan vir nog 24 uur.
Gooi die bier deur ŉ moeseliendoek (behou 250 ml van die gis vir ŉ plantjie).
Giet oor in bottels, draai goed toe en vries.
Berei verder vir die gemmerbier
Meng die suiker, rosyne, kitsgis en water (laat die koringkorrels weg).
Voeg die gemmer of die suurlemoengeursel by. Roer goed en giet oor in bottels.
Laat staan 24 uur lank by kamertemperatuur en plaas dan in die yskas.
Bron: Tannie Poppie kook weer
MARY · 3 jare gelede